ফেলানী হত্যাকাণ্ড

৭ই জানুয়ারি ২০১১ সালে, বাংলাদেশ–ভারত সীমান্তে কুড়িগ্রামের ফুলবাড়ী উপজেলার অনন্তপুর-দিনহাটা সীমান্তের খিতাবেরকুঠিআড়াই বছর পরে শুরু হল বিচার । এলাকায় ভারতীয় সীমান্তরক্ষী বাহিনীর (বিএসএফ) গুলিতে বাংলাদেশী কিশোরী ফেলানী খাতুন (জন্ম:১৯৯৬ সাল) হত্যাকান্ডের শিকার হন। বিএসএফ ১৮১ ব্যাটালিয়নের চৌধুরীহাট ক্যাম্পের জওয়ানদের এই ঘটনার জন্য দায়ী করা হয়। ফেলানীর লাশ পাঁচ ঘণ্টা কাঁটাতারে ঝুলে ছিল। বিএসএফ নিজস্ব আদালতে এ ঘটনার জন্য দায়ী সদস্যদের বিরুদ্ধে মামলা দায়ের করে। বাবার সঙ্গে ফেলানী নয়াদিল্লিতে গৃহকর্মীর কাজ করত। বিয়ের উদ্দেশে তিনি দেশে ফিরছিলেন।  
শুরু হচ্ছে ফেলানী হত্যার বিচার ।

ঘটনাটির একটি ছবিতে দেখা যায় যে, তার মৃতদেহ সীমান্তের কাঁটাতারের বেড়ায় ঝুলে আছে। ব্যাপকভাবে ছড়িয়ে পড়া এই ছবিটি সীমান্ত সুরক্ষা কার্যক্রম এবং মানবাধিকার সংক্রান্ত উদ্বেগের বিষয়টিকে আলোচনার কেন্দ্রবিন্দুতে পরিণত করে।

 হত্যার কারণ 
সীমান্ত অনুপ্রবেশ বর্তমানে দক্ষিণ এশীয় দেশগুলোর আর্থ-সামাজিক ক্ষেত্রে একটা বড় বিপদ হয়ে দাঁড়িয়েছে। প্রতি বছর কয়েক হাজার মানুষ নানা কারণে অবৈধভাবে সীমান্ত পারাপার করে। এছাড়া চোরাচালান ভারত-বাংলাদেশ সীমান্তবর্তী এলাকাগুলিতে আইন-শৃঙ্খলার ক্ষেত্রে ক্রমশঃ সমস্যা হয়ে দাঁড়িয়েছে। এই চোরাকারবার ও সীমান্ত পারাপার রুখতে ভারতীয় সীমান্তরক্ষী বাহিনী বিএসএফ-এর গুলি করার ফলে সীমান্তে মৃত্যুর ঘটনা বাড়ছে।

ফেলানীর বাবা নাগেশ্বরী উপজেলার দক্ষিণ রামখানা ইউনিয়নের বানার ভিটা গ্রামের নুরুল ইসলাম নূরু/নজরুল ইসলাম নূর ১০ বছর ধরে নতুন দিল্লিতে কাজ করতেন। তার সঙ্গে সেখানেই থাকতো ফেলানী। দেশে বিয়ে ঠিক হওয়ায় বাবার সঙ্গে ফেরার পথে, সীমান্তে কাটাতারের বেড়া মই বেয়ে পার হওয়ার সময় কাঁটাতারের বেড়ায় কাপড় আটকে যায় ফেলানীর। এতে ভয়ে সে চিৎকার দিলে বিএসএফ সদস্যরা তাকে গুলি করে হত্যা করে এবং লাশ কাটাতারের বেড়ায় ঝুলিয়ে রাখে। কাঁটাতারের বেড়ায় ফেলানীর ঝুলন্ত লাশের ছবি গণমাধ্যমে প্রকাশিত হলে বিশ্বজুড়ে আলোড়ন সৃষ্টি হয়। বাংলাদেশ সরকার ও বাংলাদেশ-ভারত দুই দেশের মানবাধিকার সংস্থাগুলোর পক্ষ থেকে প্রতিবাদ জানানো হয়।ভারতে ফেলানী হত্যার বিচার শুরু হচ্ছে আজ।

 হত্যার বিচার 
পরবর্তীতে বাংলাদেশের সীমান্তরক্ষী বাহিনী বিজিবির পক্ষ থেকেও বিএসএফের সঙ্গে বিভিন্ন বৈঠকে ফেলানী হত্যার বিচারের জন্য চাপ দেয়া হয়। বিজিবির সংবাদ বিজ্ঞপ্তিতে বলা হয়, ২০১২ সালের মার্চে নয়াদিল্লীতে বিজিবি-বিএসএফ মহাপরিচালক পর্যায়ের বৈঠকে ফেলানী হত্যার বিচার দ্রুত শুরু করা হবে বলে আশ্বাস দেন বিএসএফের মহাপরিচালক।বিশেষ আদালতে আজ বিচার শুরু ।। ফাঁসির দাবি নিয়ে ভারতে যাচ্ছেন ফেলানীর বাবা ।

 মামলার কার্যক্রম 
এরই ধারাবাহিকতায় বিএসএফ সদর দপ্তর ‘জেনারেল সিকিউরিটি ফোর্স কোর্ট’ গঠন করে এবং আদালতে সাক্ষ্য দেয়ার জন্য বাংলাদেশের দুইজন সাক্ষী, একজন আইনজীবী এবং বিজিবির একজন প্রতিনিধিকে ভারতে যেতে বলা হয়। সে অনুযায়ী স্বরাষ্ট্র মন্ত্রণালয় কুড়িগ্রামের ৪৫ বর্ডার গার্ড ব্যাটালিয়নের অধিনায়ক লে. কর্নেল মোফাজ্জল হোসেন আকন্দ, কুড়িগ্রাম আদালতের পাবলিক প্রসিকিউটর আব্রাহাম লিংকন এবং ফেলানীর বাবা মো. নুরুল ইসলাম ও মামা মো. আব্দুল হানিফকে ভারতে গিয়ে সাক্ষ্য দেয়ার অনুমতি দেয়। 
কিংবদন্তী
থাম্ব|আদিলুর রহমান খান ফেলানী এভিনিউ-এর নামফলক উন্মোচন করেন
২০২১ সালে, ফেলানীর দশম মৃত্যুবার্ষিকী উপলক্ষে মাহবুবুল এ খালিদ ও সুরকার আহমেদ ইমতিয়াজ বুলবুল যৌথভাবে 'ফেলানী' শিরোনামে একটি গান প্রকাশ করেন। ১৬ ডিসেম্বর ২০২৫ সালে, গুলশান-২ থেকে প্রগতি সরণি পর্যন্ত সড়কটির নাম পরিবর্তন করে ফেলানী এভিনিউ রাখা হয়।

 আরো দেখুন 
 বাংলাদেশ-ভারত সাইবার-যুদ্ধ ২০১২ - বাংলাদেশ-ভারত সীমান্তে হত্যার প্রতিবাদে ২০১২ খ্রিষ্টাব্দে সংঘটিত সাইবার-যুদ্ধ

 তথ্যসূত্র 

বিষয়শ্রেণী:বিচারবহির্ভূত হত্যা
বিষয়শ্রেণী:বাংলাদেশে নারীর প্রতি সহিংসতা
বিষয়শ্রেণী:২০১১-এ বাংলাদেশ
বিষয়শ্রেণী:২০১১-এ ভারত
বিষয়শ্রেণী:বাংলাদেশ–ভারত সীমান্ত
বিষয়শ্রেণী:বিচার বহির্ভূত হত্যাকাণ্ড
বিষয়শ্রেণী:২০১১-এ ভারতে অপরাধ
বিষয়শ্রেণী:২০১১-এ বাংলাদেশে খুন